Mannekamp | Collage Gemeenskapskerk
Home / Geleenthede / Mannekamp
23-25 September 2022 – 'n Wegbreek geleentheid vir manne om te ontspan, te kuier en met God te konnek. Lees meer onder . . .
Die doel van die Mannekamp is om weg te breek van ons normale gejaagde tempo en konteks. 'n Verandering is soos 'n vakansie. Daar gaan genoeg tyd wees om te herlaai en weer te fokus op hoe God oor jou voel en wat Hy in gedagte het vir jou.
Die Mannekamp vind plaas by DealesRock buite Bronkhorstspruit 104 km vanaf Collage Gemeenskapskerk. Die ligging van die terrein is in 'n kloof met pragtige natuurskoonheid en 'n great ontspannings area met 'n groot swembad. 4 tot 6 manne bly in 'n selfsorg chalets. Alle etes gaan bedien word by die ontspannings area. Daar is 'n 45 min Staproete na die waterval, wild en ander aktiwiteite.
Koste – R850 per persoon
Ek kommunikeer die inligting vroeg genoeg sodat jy tyd het om geld te spaar. Die koste sluit die verblyf en 4 en 'n half etes in (ons bring ons eie vleis vir Vrydag aand se braai, ons gee die bykos). Vervoer sal onder mekaar gereël word en sal R 100 per persoon uitwerk afhangende van die voertuig.
Borg 'n Buddy
Ek besef na Covid is daar heelwat finansiële uitdagings, kontak my gerus en ons sal help waar ons kan. Betaal gerus 'n ekstra bedrag indien jy die vermoë het om iemand te borg of 'n bydrae kan maak.